Document ID: /roh_data/filtered/fineweb-2-filterrobots_roh.jsonl.gz/70469

A Sent tuornan las vachas regularmaing davo la mità da settember inavo in cumün. In venderdi passà sun gnüdas preschantadas las vachas bain ornadas sülla plazza immez cumün. Per Fadri Stricker, president da la società, es statta la stà ad alp buna.
I’l Bain da San Jon sur Scuol as poja imprender prosmamaing alch davart il shiatsu per bes-chas. Insembel cun Regula Hutchison vegnan exercitats simpels trattamaints pel bainesser da l’agen chan o chavagl. Daplü illa Posta Ladina da sonda, ils 8 settember.
L’organisaziun nonprofit dal grossist Coop sustegna daspö l’on 1942 progets in regiuns muntagnardas. Ün da quists progets es la nouva chascharia da la Val Müstair. In marcurdi ha surdat Irene Kaufmann dal Padrinadi dal Coop il schec simbolic als Jauers.